**NOTĂ INFORMATIVĂ**

***la proiectul Ordinului directorului Serviciului Vamal***

***Cu privire la aprobarea Regulamentului privind acordarea permisiunii deținătorului mărfurilor/reprezentantului pentru examinarea sau prelevarea probelor de mărfuri care se află*** ***sub supraveghere vamală.***

|  |
| --- |
| **1. Denumirea autorului şi, după caz, a participanților la elaborarea proiectului** |
| Serviciul Vamal al Republicii Moldova |
| **2. Condițiile ce au impus elaborarea proiectului de act normativ şi finalitățile urmărite** |
| Asigurarea implementării prevederilor Codul vamal nr.95/2021 (în continuare CV nr.95/2021) și Hotărîrii Guvernului nr.92/2023 cu privire la punerea în aplicare a Codului vamal nr.95/2021 ce se referă la procedura depunerii și examinării cererilor deținătorilor de mărfuri/reprezentantului privind acordarea permisiunii examinării mărfurilor și/sau pentru a le preleva probe (eșantioane) de mărfuri aflate sub supraveghere vamală, în special în scopul plasării sub un regim vamal, al determinării clasificării tarifare, a valorii în vamă sau a statutului vamal. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Actul normativ are ca scop armonizarea legislaţiei naţionale cu legislaţia Uniunii Europene însă aspectele reglementate nu au caracter obligatoriu și fiecare țară membră a UE are posibilitate identificării soluțiilor în conformitate cu specificul său național. |
| **4. Principalele prevederi ale proiectului şi evidenţierea elementelor noi**  Proiectul de ordin reglementează procedura depunerii și examinării cererilor deținătorilor de mărfuri/reprezentantului privind acordarea Permisiunii examinării mărfurilor și/sau pentru a le preleva probe (eșantioane) de mărfuri pentru determinarea clasificării tarifare, a valorii în vamă, statutul vamal sau alte date referitoare la îndeplinirea formalităților vamale pentru mărfurile aflate sub supraveghere vamală. Deținătorul mărfurilor/reprezentantul poate oricând, cu excepția cazurilor specificate la pct. 3 din Regulament, să examineze mărfurile (identificarea, numărarea, cântărirea, măsurarea, sau alte acțiuni necesare pentru determinarea caracteristicilor cantitative și calitative ale mărfurilor), precum și să preleve probe (eșantioane) ale acestora, după primirea Permisiunii de la postul vamal competent, în a cărui rază de activitate se află mărfurile sub supraveghere vamală. |
| **5.Fundamentarea economico-financiară** |
| Proiectul propus nu implică cheltuieli din bugetul de stat. |
| **6. Avizarea şi consultarea publică a proiectului**  Proiectul urmează a fi plasat pe pagina web a Serviciului Vamal în rubrica transparență în procesul decizional |
| **7.Constatările expertizei de compatibilitate** |
| Informaţia referitoare la concluziile aferente expertizei de compatibilitate va fi inclusă după recepționarea deciziei de compatibilitate. |
| **8. Constatările expertizei anticorupţie** |
| Nu a fost efectuată expertiza anticorupție |
| **9. Constatările expertizei de compatibilitate** |
| Nu a fost efectuată expertiza de compatibilitate |
| **10. Constatările expertizei juridice** |
| Nu a fost efectuată expertiza juridică |
| **11. Constatările altor expertize** |
| Nu a fost efectuate alte expertize |